kardosdrur/scandi-wiki huggingface dataset:
Eddie Thomas Petersen

Eddie Thomas Petersen (født 18. august 1951 i Skagen) er en dansk filminstruktør.

Biografi 
Hans karriere startede på Århus Teater og siden hen flyttede han til København. Eddie Thomas Petersens karriere som instruktør startede på Det Danske Filmværksted i 1983, hvor han instruerede den selvbiografiske film, Tøsedrengen. Senere kom han til at arbejde i Danmarks Radios børne- og ungdomsafdeling, hvor han instruerede sine to novellefilm: Salamander Søen og Nanna og Pernille, hvoraf den sidste indbragte ham den første pris, en Robert.

Han debuterede som spillefilminstruktør med filmen Springflod, med bl.a. debutanten, den senere kendte skuespillerinde, Trine Dyrholm i hovedrollen. Efterfølgende har han blandt andet skrevet og instrueret den succesfulde tv-serie Strisser på Samsø, der blev vist på TV 2.

Eddie Thomas Petersen skrev i 2002 sin første roman, Kys, der samme år vandt debutantprisen. I 2005 udkom han med krimi-romanen Kettys Blues.

Filmografi

Instruktør 
 Tsatsiki - Venner for altid (2001) 
 Kommissarie Winter (2001) tv-serie 
 Strisser på Samsø (1997) tv-serie (12 afsnit)
 Roser og persille (1993) 
 Eksamen (1993) 
 Springflod (1990)
 Nanna og Pernille (1988)
 Salamandersøen (1984)
 Tøsedrengen (1983)

Manuskriptforfatter 
 Tsatsiki - Venner for altid (2001) 
 Strisser på Samsø (1997) tv-serie (12 afsnit)
 Eksamen (1993) 
 Springflod (1990)
 Tøsedrengen (1983)

Bibliografi 
 Kettys Blues (2005) v. ArtPeople
 Kys (2002) v. Samleren

Referencer

Eksterne henvisninger 
 

Filminstruktører fra Danmark
Personer fra Skagen
Manuskriptforfattere fra Danmark
Romanforfattere fra Danmark
Dansksprogede forfattere fra Danmark
Personer i Kraks Blå Bog
Modtagere af Pråsprisen
Stand My Ground

Stand My Ground er den femte single i alt fra det hollandske band Within Temptation. Det er den første single fra deres album The Silent Force. Singlen blev et top 10 hit i 3 lande, og yderligere et top 40 hit i 4 lande. Der er udgivet flere versioner af den som mange af deres andre singler, der er udgivet en DVD special af denne single med musik videoer. Samt en EP.

Spor 
2 track versionen
 "Stand My Ground" (radio version)
 "Overcome (non album version)

Special DVD plus udgaven
 Stand My Ground
 Overcome
 Forsaken
 Stand My Ground

DVD siden
 Video Stand My Ground
 Making of Stand My Ground
 Studio Impressions
 On Tour
 Photo Gallery

Limited 5 track EP
 Stand My Ground
 Overcome
 It's The Fear
 Towards the End
 The Swan Song

2 track (jewelcase)
 Stand My Ground – Single Version
 Stand My Ground – Album Version

Hitlister

Ugentlige hitlister

Årshitlister

Referencer

Eksterne henvisninger 
 

Within Temptation-singler
Singler fra 2004
Loge (måne)

Loge er en af planeten Saturn' måner: Den blev opdaget den 26. juni 2006 af Scott S. Sheppard, David C. Jewitt, Jan Kleyna og Brian G. Marsden, og fik lige efter opdagelsen den midlertidige betegnelse S/2006 S 5. I april 2007 vedtog den Internationale Astronomiske Union at opkalde den efter Loge fra den nordiske mytologi. Loge kendes desuden også under betegnelsen Saturn XLVI.

Egenskaber 
I skrivende stund ved man ikke ret meget om Loge, andet end at den har en diameter omkring seks kilometer. Dens omløbsbane fører den rundt om Saturn i retrograd ("baglæns") retning med en omløbstid 1314.364 døgn (godt 3½ år).

Opdagelse 
Loge blev fundet i observationsmateriale indhentet mellem januar og april 2006

Saturns måner
Joey Barton

Joseph Anthony "Joey" Barton (født 2. september 1982 i Huyton, Liverpool) er en engelsk fodboldspiller, der spiller som midtbanespiller. Han har gennem karrieren blandt andet repræsenteret Manchester City, Queens Park Rangers, Newcastle og Burnley.

Barton står noteret for en enkelt kamp for Englands landshold, som faldt den 2. februar 2007 i en venskabskamp mod Spanien.

Barton er udenfor banen kendt for en række disciplinære problemer, der blandt andet har kastet flere volds-domme af sig. Han er desuden i sæsonen 2011/12 blevet idømt 12 spilledages karantæne for et voldsomt overgreb på bl.a. Vincent Kompany og Sergio Agüero i den sidste runde i sæsonen.

Noter

Eksterne henvisninger 

Fodboldspillere fra England
Fodboldspillere fra Manchester City F.C.
Fodboldspillere fra Newcastle United F.C.
Fodboldspillere fra Queens Park Rangers F.C.
Fodboldspillere fra Olympique Marseille
Barton Fink

Barton Fink er en amerikansk film fra 1991 af Joel og Ethan Coen. Den modtog ved Filmfestivalen i Cannes i 1991 Den Gyldne Palme som bedste film, ligesom brødrene Coen fik prisen for bedste instruktion og John Turturro som bedste skuespiller.

Handling 

Titelpersonen er en dramatiker og manuskriptforfatter, der efter en succesfuld Broadway-debut flytter fra New York til Hollywood for at skrive filmmanuskripter for selskabet Capitol Pictures' excentriske chef, Jack Lipnick. Hans første opgave bliver en B-film om professionel wrestling.

Fink flytter ind på et lurvet hotel men rammes snart af skriveblokering. Han opsøges af manden, der bebor naboværelset, den tilsyneladende joviale Charlie Meadows (John Goodman). Meadows repræsenterer "den almindelige mand", som Fink så gerne vil skrive for men dybest set foragter og irriteres af.

For at blive hjulpet ud af sin skriveblokering bliver Fink sat i forbindelse med en beundret kollega, Mayhew. Fink opdager, at de fleste af Mayhews manuskripter er skrevet af dennes elskerinde,  Audrey, som samtidig bliver mishandlet af Mayhew. Fink og Audrey indleder et samarbejde, hvor han kan øse af hendes erfaringer og talent, og som fører til, at de tilbringer natten sammen i hans hotelseng. Da Fink vågner ligger Audrey død i en blodpøl ved siden af ham, Meadows banker på, Fink afviser ham men opsøger ham senere og fortæller, at han har problemer og vil alarmere politiet. (fortsættes).

Medvirkende 
 John Turturro
 John Goodman
 Michael Lerner
 Judy Davis
 John Mahoney
 Tony Shalhoub
 Steve Buscemi

Eksterne henvisninger 
 

Amerikanske film fra 1991
Dramafilm fra USA
Engelsksprogede film
Film instrueret af Coen-brødrene
De Gyldne Palmer
Engelsksprogede film
LAN-party

Et LAN-party (også kaldet Net-party eller bare LAN) er oftest en midlertidig begivenhed, hvor deltagerne medbringer deres egne computere, som kobles sammen i et netværk, hovedsagligt for at spille konkurrencer i multiplayerspil. Et LAN-party kan findes i mange størrelser, med varierende indhold, bl.a. i forhold til, hvilke spil der afvikles konkurrencer i. LAN-parties starter ofte om aftenen og forløber som regel over 3-4 dage i forbindelse med weekend og/eller helligdage. Det sker ofte ved et LAN-party, at nogle konkurrencer forløber det meste af natten.

Private LAN-parties 
Private LAN-parties er oftest mindre grupper på mellem 3 og 15 personer, som er samlet i en af deltagernes hjem. De kendetegnes ved, at der ikke er den store planlægning og oftest er noget der er stablet hurtigt på benene. For at afholde et privat LAN-party, skal man bruge en hub eller switch med porte nok til, at alle computerne kan kobles til. Der kan også benyttet trådløst netværk, sammen med et accesspoint eller vha. ad-hoc. Til private LAN-parties spiller folk hovedsageligt for sjov og for hyggens skyld. Arrangementerne varer oftest et døgns tid eller en weekend, hvor folk så overnatter og spiller videre næste dag/nat. De kan dog strække sig over længere tid.

Derimod kaldes det for "spilleaften" hvis man kun spiller til en 2-3 tiden om natten og derefter går hver til sit eller i seng. Hvor i mod et lan party varer hele natten.

Store LAN parties 
Der findes en række store LAN-parties rundt om i verden, hvor der kan være op til 6.500 deltagere. Disse arrangementer er modsat de private, gerne velstrukturerede og godt forberedt. De kendetegnes ved, at de er professionelle og der er planlagt forskellige kampe i spil som Counter-Strike, Warcraft, Battlefield, mv. Der kan oftest vindes sponsorpræmier på adskillige tusinde kroner. Her er det ofte klaner (grupper af spillere), der kæmper mod hinanden. Der findes dog også 1-on-1 (1 mod 1) baner, hvor det kun er to spillere, der spiller mod hinanden.

Til de store arrangementer er der ofte tilknyttet andre ting, end selve konkurrencerne i de forskellige spil. Der kan også være konkurrencer – eller bare udstillinger – om hvem der har de flottest moddede (stylede/ændrede) computerkabinetter, eller hvem der er den bedste overclocker.

Verdens største LAN-party er det svenske Dreamhack.
De har verdensrekorden på flest deltagere, med et deltagerantal i 2020 på over 22.810.

Referencer

Eksterne henvisninger 

Computerspil gameplay
Computerspilkultur
E-sport
Computerbegivenheder
Brave New World (album)

Brave New World (dansk: fagre nye verden) er det tolvte studiealbum fra Iron Maiden. Det blev udgivet 30. maj 2000. Albummet markerede en tilbagevenden til bandet for tidligere forsanger Bruce Dickinson og guitarist Adrian Smith. Det blev bandets første studiealbum med tre guitarister da Janick Gers blev i bandet på trods af tilføjelsen. Albummet blev godt modtaget blandt fans og The Wicker Man", "Ghost of the Navigator", "Brave New World" og "Blood Brothers" har alle etableret sig som blivende sange.

Albummets illustationer og titelsang referer til bogen Fagre nye verden skrevet af Aldous Huxley. Den øverste halvdel af albummets illustration er lavet af Derek Riggs. Dette skulle blive den sidste af Riggs tegninger for bandet, der blev brugt på en pladeudgivelse.

Sangene "The Wicker Man" og "Out of the Silent Planet" blev udgivet som singler.

Numre 
 "The Wicker Man" (Adrian Smith, Steve Harris, Bruce Dickinson) – 4:35
 "Ghost of the Navigator" (Janick Gers, Dickinson, Harris) – 6:50
 "Brave New World" (Dave Murray, Harris, Dickinson) – 6:18
 "Blood Brothers" (Harris) – 7:14
 "The Mercenary" (Gers, Harris) – 4:42
 "Dream of Mirrors" (Gers, Harris) – 9:21
 "The Fallen Angel" (Smith, Harris) – 4:00
 "The Nomad" (Murray, Harris) – 9:05
 "Out of the Silent Planet" (Gers, Dickinson, Harris) – 6:25
 "The Thin Line Between Love and Hate" (Murray, Harris) – 8:27

Musikere 
 Bruce Dickinson – sanger
 Dave Murray – guitar
 Janick Gers – guitar
 Adrian Smith – guitar, bagvokal
 Steve Harris – basguitar, bagvokal, keyboards
 Nicko McBrain – trommer 
 Michael Kenney – keyboards

Produktion 
 Producere: Steve Harris, Kevin "Caveman" Shirley
 Engineers: Denis Caribaux, Kevin "Caveman" Shirley
 Mixing: Kevin "Caveman" Shirley
 Mastering: George Marino
 A&R: James Diener, John Kalodner
 Assistenter: Nicholas Meyer, Rory Romano

Noter 

Metalalbum
Album fra 2000
Iron Maiden-album
Felice Gimondi

Felice Gimondi (født 29. september 1942 i Sedrina nær Bergamo i Italien, død 16. august 2019) var en italiensk professionel cykelrytter, der tilhørte den absolutte verdenselite.

Efter at have vundet amatørversionen af Tour de France (Tour de l'Avenir), blev Gimondi professionel i 1965 på cykelholdet Salvarani. Da en af holdets medlemmer trak sig fra deltagelse i Tour de France fik Gimondi plads på holdet i sidste øjeblik. Han endte med at vinde hele løbet (Tour de France 1965) og blev italiensk nationalhelt.

Gimondi vandt derudover Giro d'Italia tre gange, i 1967, 1969 og 1976, og han vandt Vuelta a España i 1968.

Da han i 1968 vandt Vuelta a España, blot tre år efter at han var blevet professionel, blev han den blot anden cykelrytter, for hvem det var lykkedes at vinde alle cykelsportens tre Grand Tours: Tour de France, Giro d'Italia og Vuelta a España. Senere har endnu to opnået det samme.

Blandt Gimondis øvrige bemærkelsesværdige sejre kan nævnes Paris-Roubaix og Giro di Lombardia, som han begge vandt i 1966. Derudover vandt han verdensmesterskabet i 1973, efter at være blevet nr. 2 i 1971 og nr. 3 i 1970.

Gimondi har rekorden med flest podieplaceringer i Giro d'Italia. Ni gange har han stået på podiet: tre gange som sejrherre, to gange på andenpladsen og fire gange på en tredjeplads.

Eksterne henvisninger

Mandlige cykelryttere fra Italien
Tour de France-vindere
Giro d'Italia-vindere
Vuelta a España-vindere
Verdensmestre i landevejsløb
Toten

Toten er et landskap i Innlandet fylke i Norge, som består af kommunerne Østre og Vestre Toten med henholdsvis 14.657 og 12.597 indbyggere. Kommunerne har et areal på 561 og 249 km², til sammen 810 km². Administrationscenteret i Vestre Toten er Raufoss, og i Østre Toten Lena.

Navnets oprindelse er sat i forbindelse med det norrøne Þótn som angiveligt betyder "noe man kan lide".

Toten har traditionelt været et af Norges største landbrugsområder, og industriparken på Raufoss er et af de største industricentre i indlandet.

Dialekten på Toten tilhører opplandsmål (dialekterne på Toten, Hadeland, i Land, Solør, Odalen og Hedmark), og afviger fra de officielle skriftsprog på mange punkter.

Innlandets geografi
Landskap i Norge
Staffan Tapper

Staffan Tapper (født 10. juli 1948), svensk fodboldspiller der spillede for svenske Malmö FF. Spillede finale i 1979 for Malmö FF i Europa Cup for mesterhold mod Nottingham Forest (0-1). Nok mest kendt internationalt for sit brændte straffespark i VM kampen mod Polen i 1974 (Jan Tomaszewski reddede). Deltog også i VM 1978 for Sverige og spillede i alt 36 landskampe for Sverige.

Fodboldspillere fra Sverige
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Gauldalen

Gauldalen i Trøndelag fylke i Norge er et af landets længste dalstrøg. Dalen har navn efter elven Gaula, et navn der igen anses at komme af verbet gaule (= råbe, brøle), med tanke på den lyd, elven giver fra sig på sin vej ned gennem dalen. 

Gaula kommer fra søen Gaulhåen i fjeldet mellem Ålen og Tydalen, ikke langt fra Kjøli Grube og Stugudalen. Elven løber forbi Reitan Station på Rørosbanen og videre gennem Holtålen, Midtre Gauldal og Melhus kommuner. Elven løber ud i Trondheimsfjorden ved Gaulosen.
 
Gaula er kendt som en god lakseelv. I historisk tid har den forårsaget tre katastrofale oversvømmelser: I 1345 ("Gauldalsraset"), 1675 og 1789 ("Storofsen"). I 1345 drejede det sig om norsk histories værste naturkatastrofe: 14 kilometer med indsø trykkede på. En rasende styrtsø, flere titals meter høj, blev skudt ud med voldsom kraft og sendt på en hensynsløst ødelæggende færd ned gennem Gauldalen.

Noter 

Trøndelags geografi
Landskap i Norge
Dale i Norge
Namdalen

Namdalen (sydsamisk Nååmesjevuemie) er et landskap eller en region i Trøndelag fylke i Norge. Det består af kommunerne Flatanger, Namdalseid, Namsos, Fosnes, Nærøy, Vikna, Leka, Overhalla, Høylandet, Grong, Namsskogan, Røyrvik og Lierne.

Landskapet har ingen selvstændig administration, men interkommunalt samarbejde forekommer og er under udvikling. Sommetider skelner man mellem Indre Namdal og Ydre Namdal. Landskapet grænser til Innherred, Fosen, Helgeland og Jämtland. Det er 2 byer i området: Namsos og Kolvereid.

Gennem Namdalen løber elven Namsen, der er en af Europas bedste lakseelve.

Namsos
Trøndelags geografi
Landskap i Norge
Overhalla
Fosnes
Samlerens Forlag

Samlerens Forlag var et dansk forlag grundlagt i 1943 af Børge Priskorn. 

Da Børge Priskorn i 1987 ønskede at trække sig tilbage, blev forlaget solgt til Gyldendalgruppen. Samlerens Forlag blev således et datterselskab til Gyldendal på lige fod med koncernens øvrige datterselskaber.

I januar 2018 blev Samlerens Forlag lagt ind under søsterselskabet Rosinante. Forlagets forfatterskaber forventes ifølge Rosinante at fortsætte uændret.

Samlerens Bogklub er en del af Gyldendals Bogklubber.

Referencer 

Forlag fra Danmark
Etableret i 1943
Ophørt i 2018
Gyldendal
Roser og Persille

Roser og persille (Tango for tre) er en dansk romantisk komedie fra 1993, instrueret af Eddie Thomas Petersen efter manuskript af Vibeke Steinthal.

Medvirkende 
 Søren Pilmark, Benny, musiker og optiker
 Kasper Andersen, Mads, Bennys søn
 Marianne Mortensen, Stine
 Anne Sofie Fensmark Hansen, Kisser, Stines datter
 Søren Spanning, Jørgen, Stines kæreste
 Henning Moritzen, Willy, Bennys far
 Kai Løvring, Orla, Willys ven
 Jannie Faurschou, Nora Kjær, sangerinde
 Michael Carøe, Peter, Bennys ven
 Mille Hoffmeyer Lehfeldt, Bolette, Jørgens datter
 Lotte Rømer, Thorkild, værtshusejer
 Sofie Stougaard, Alice, damefrisør
 Lars Lohmann, Konferencier ved modeshow
 Tomas Villum Jensen, Piccolo
 Grethe Sønck, Fru Klausen, kunde i frisørsalon
 Joy-Maria Frederiksen, Brud
 Arne Lundemann, Brudens far
 Jarl Forsman, Bryllupsgæst
 Bente Eskesen, Optiker
 Martin Elung Jensen, Bartender på La Paloma
 Jacob Morild, Bartender på Plaza
 Tom Jensen, Spejderfører
 Jørgen Kiil, Gæst på La Paloma
 Lene Maimu, Gæst på La Paloma
 Lone Helmer, Fru Blom
 Sune Falk Otterstrøm,	Kunde i blomsterforretning
 Hanne Løye, Kunde i blomsterforretning
 Kristian Boland, Modefotograf
 Louise Bruun, Fotomodel
 Rolf Konow, Pressefotograf
 Margrethe Koytu, Sagsbehandler
 Niels Weyde, Mand i venteværelse
 Claus Bue, Togbetjent

Eksterne henvisninger 
 

Komediefilm fra Danmark
Romantiske film
Danske film fra 1993
Film instrueret af Eddie Thomas Petersen
Dansksprogede film
Canadian Hockey League

Canadian Hockey League er en fælles betegnelse for de tre største juniorligaer i canadisk ishockey. De tre ligaer er:

 Quebec Major Junior Hockey League (QMJHL) – på fransk Ligue De Hockey Junior Majeur de Québec (LHJMQ) med 18 hold i Quebec, Newfoundland, New Brunswick, Nova Scotia, Prince Edward Island og Maine.

 Ontario Hockey League (OHL) med 20 hold i Ontario, Michigan og Pennsylvania.

 Western Hockey League (WHL) med 22 hold i British Columbia, Alberta, Saskatchewan, Manitoba, Washington og Oregon.

I alt består CHL af 60 hold, heraf ligger de 8 i USA. Spillerne er i aldersgruppen 15-20 år. Hvert hold må maksimalt have 2 spillere i truppen der ikke er enten canadier eller amerikaner. Desuden må de maksimalt have tre spillere i truppen der regnes som 20-årige, kaldet en overager. Holdene fordeler interesserede nordamerikanske spillere imellem sig i en draft, præcis som det kendes fra NHL. Holdene fra hver af de tre ligaer kan i hver sin draft vælge spillere der bor i deres område. En spiller bosat i f.eks. Quebec kan således kun vælges af et hold fra QMJHL. Derudover afholdes der årligt et fælles draft for udenlandske spillere.

Efter sæsonen mødes de tre ligavindere samt et værtshold i en turnering hvor der spilles om Memorial Cup der er at regne som CHL-mesterskabet.

Danske spillere 
Indenfor de seneste år har en del danske spillere spillet i CHL:

 Sebastian Dahm – Belleville Bulls, Sarnia Sting, Sudbury Wolves og Niagara IceDogs (OHL) (2005-08)
 Jannik Hansen – Portland Winterhawks (WHL) (2005-06)
 Morten Madsen – Victoriaville Tigres (QMJHL) (2006-07)
 Christian Seest Olsen – Erie Otters (OHL) (2006-07)
 Kirill Starkov – Red Deer Rebels (WHL) (2006-07)
 Mikkel Bødker – Kitchener Rangers (OHL) (2007-08)
 Simon Grønvaldt – Kitchener Rangers (OHL) (2008- )
 Nicklas D. Jensen – Oshawa Generals (OHL) (2010- )

Eksterne henvisninger 

CHL's officielle hjemmeside (engelsk)

Se også 
QMJHL (engelsk) 
WHL (engelsk)
OHL (engelsk)

Ishockeyligaer
Ishockey i Canada
Ishockey i USA
Sebastian Dahm

Sebastian Dahm (født d. 28. februar 1987 i København) er en dansk ishockeymålmand der siden 2021 har spillet i den østrigske klub EC KAC. Inden sit skifte til østrigsk ishockey har Dahm bl.a. spillet for Iserlohn Roosters, Graz 99ers, Rødovre Mighty Bulls, Malmö Redhawks' juniorhold og i Canada.

Opholdet i Canada har uden tvivl gavnet Dahms spil, og han var ikke mindst i slutspillet i sæsonen 2006-07 en yderst værdifuld spiller for sit daværende hold Sudbury Wolves. Han har desuden spillet for Belleville Bulls og Sarnia Sting i OHL.

I December 2006 var Dahm en af de bærende kræfter på det danske U-20 landshold som på hjemmebane i Odense for første gang nogensinde sikrede sig oprykning til den øverste division ved U-20 Junior-VM. Dahm sluttede turneringen med en redningsprocent på 91,8% og et goals against average (mål imod gennemsnit) på 2,20 i 5 kampe.

Eksterne henvisninger 
 

Ishockeyspillere fra Danmark
Personer fra København
Deltagere for Danmark ved vinter-OL 2022
Ishockeyspillere ved vinter-OL 2022
Bossier City

Bossier City er en by i Bossier Parish, Louisiana, USA. Ved folketællingen i 2000 havde byen en befolkning på 56.461. Byen er tæt knyttet sammen med den større søsterby Shreveport, som ligger på vestbredden af Red River. Byområdet Shreveport-Bossier er center for regionen kendt som Ark-La-Tex.

Byen er også stedet hvor Barksdale Air Force Base ligger. Denne base er hjemmebase for 2nd Bomb Wing, 8th Air Force og 917th Wing og er en af områdets største arbejdspladser, grundlagt 2. februar 1933. Basen er på 89 km² og er hjemsted for de fleste United States Air Force B-52 Stratofortress bombefly .

Eksterne henvisninger 

 

Byer i Louisiana
Gruppetto (landevejscykling)

En gruppetto (italiensk for "lille gruppe") er inden for cykelsport en betegnelse for den gruppe der dannes af de bageste ryttere på hårde etaper. Gruppettoen samarbejder typisk for at overholde tidsgrænsen og dermed undgå diskvalifikation. Ofte vil feltets sprintere hurtigt danne en gruppetto på hårde stigninger.

Landevejscykling (cykelsport)
Midtfyns Festival

Midtfyns Festival blev i 1976 startet af Peter Færgemann (1947-1991) og blev nedlagt før afholdelsen af festivalen i 2004 pga. svigtende billetsalg. I 2006 prøvede man for første gang at genoplive festivalen, men det lykkedes ikke. I 2019 vendte festivalen tilbage. I sin storhedstid konkurrerede Midtfyns Festival med Roskilde Festival om at være den største musikbegivenhed i Nordeuropa. Midtfyns Festival havde da en mere mainstream musikprofil end Roskilde Festival.

Historie 
1989 var det eneste år, hvor Midtfyns Festival med 63.000 betalende gæster var større end Roskilde Festival. Tracy Chapman var et af hovednavnene det år.

I 2001 overtog Odense Boldklub A/S driften af festivalen. I december 2003, efter to år med underskud, solgte boldklubben festivalen videre til Knud Bjerre. Han måtte i juni 2004 begære Midtfyns Festival konkurs kun få uger før festivalens start.

I de senere år havde Midtfyns Festivalen stor succes med spillestedet Natuglen, hvor mere eller mindre kendte optrådte. Det var bl.a. her, Poul Kjøller (kendt fra bl.a. Kaj og Andrea) fik et comeback i 1990'erne med sange som Rokketanden og Jeg er så glad for min cykel..

Henrik Malmkjær forsøgte i 2006 at genoplive festivalen, men måtte opgive.

Midtfyns Efterskole har købt navnet "Midtfyns Festival" og afholdt en festival på egen grund med bands fra skolen.

I 2018 meldte lokale ildsjæle ud, at Midtfyns Festival ville genopstå. Styregruppen forklarede dog, at man valgte at rykke festivalen til Ryslinge Efterskole, da man i første omgang ikke regnede med at kunne nå op på et deltagertal, som gav mening i forhold til at gøre brug af den gamle festivalplads, hvor arrangementet tidligere har været afholdt. Den 3. april 2018 meldte man ud, at festivalen ville se dagens lys igen den 24. og 25. maj 2019.

Optrædende 
Af store navne som har optrådt på Midtfynsfestivalen kan nævnes:

 A Perfect Circle (2000)
 Aerosmith
 Alannah Myles
 Alice Cooper (1990)
 Badly Drawn Boy
 BB King
 Belly
 Ben Folds Five (1998)
 Big Fat Snake
 Björn Afzelius (1989)
 Blur
 Bob Geldof
 Bob Dylan (1991)
 Bob hund
 Bon Jovi (1995)
 Bryan Adams
 Chuck Berry
 Coldplay
 Counting Crows
 D-A-D
 Danser med Drenge (1995)
 Daryl Braithwaite (1990)
 Dave Matthews Band (1995)
 David Bowie
 Dire Straits
 Dizzy Mizz Lizzy (1996)
 Faith No More
 The Fall
 The Flaming Lips
 Gary Moore
 Gun
 Herbie Hancock
 The Human League
 Iggy Pop
 INXS

 Iron Maiden (1996)
 James Brown
 Jamiroquai
 Joan Baez
 Johnny Cash (1994)
 Kashmir
 The Kelly Family
 The Kinks
 Kool & the Gang
 Lenny Kravitz
 Lou Reed
 Manic Street Preachers
 Megadeth
 Mezzoforte
 Miles Davis
 Moby (2000)
 Moloko
 The Moody Blues (1990)
 Mötorhead
 Muse (gruppe)
 No Doubt (2002)
 Pat Orchard (1994)
 Placebo
 Pulp
 R.E.M. (2003)
 Rage Against The Machine (1994)
 Ramones
 Robert Plant
 Robbie Williams
 Roben & Knud
 Roxette
 Runrig
 Santana
 Simple Minds
 Sort Sol
 Stevie Ray Vaughan (1988)
 Steel Pulse
 Suede
 Terence Trent D´Arby
 Texas
 Tom Jones
 Toto
 Tower of Power
 Tracy Chapman
 Tricky
 Walter Trout (1989)
 Weather Report
 Willie Nelson
 ZZ Top

Kilder 

Ringe
Musikfestivaler i Danmark
Etableret i 1976